
1
Ji̱n gɔaay ɛlɔ̱ŋ luumdä!
Kä wäŋku ce̱tkɛ nikɛ kunööri
piny miirä nhiam kaandu.
Kä thia̱y mi̱emku ce̱tnikɛ
buɔ̱n deet böwni,
ti ri̱i̱ŋ piny wi̱i̱
Pa̱a̱m Gil-yad.
2
Kä ce̱t lɛcku kɛ rɔɔm ti ca lak,
lɛc ti tak ti thilɛ mi
ci ben raar thi̱n.
3
Kä ti̱i̱ kɛ thok mi yian,
la gɔaaɛ ɛlɔ̱ŋ mɔ ruaci mɔ.
Kä gi̱eeku puɔthkɛ ce̱tkɛ nikɛ
dɔw nöör piny miirä
nhiam kaandu.
4
Ce̱t ŋuäkdu nikɛ biɛɛ Dee-bid,
jɛn puɔthɛ kä bärɛ,
kä tëë kɛ tiɛk ce̱tdɛ nikɛ
köötni ti bathdɔɔr,
ti ca ŋap thi̱n.
5
Kä ce̱t thinku kɛ cuɛ̈ɛ̈k kɛwä,
ti läk rɛy tuaali.
6
Ɣän bä te wi̱i̱ pa̱a̱m wa̱l in kɔp,
amäni mi ci ɣɔw baak,
a ci wäär thuɔ̱k.
7
Gɔaa i̱ ɛlɔ̱ŋ luumdä,
thilɛ mi jiäk kä ji̱.
8
Bër jiaynɛ kɛɛl
kä Lɛ-ba-nɔn luumdä,
bër jiaynɛ kä Lɛ-ba-nɔn.
Bër piny wi̱i̱ pa̱a̱m Ä-ma-na,
bër piny wi̱i̱ pa̱a̱m Thi-nir
kɛnɛ Ɛr-mon,
guäth in cieŋ lony
thi̱n kɛnɛ kuac.
9
Kä ji̱n ci lɔcdä naŋ, lö nyimaar
kä kaw lɔaacdä,
ci lɔcdä naŋ kɛ wäŋku
tɔ̱ gɔw tɔ̱tɔ̱,
kɛnɛ tik ŋua̱a̱kdu nɔmɔ.
10
Kä nhökdu kaw lɔaacdä
gɔaaɛ ɛlɔ̱ŋ!
Nhökdu jakɛ lɔc kä gɔaa
ɛlɔ̱ŋ kä kɔaŋ.
Kä liɛɛth yi̱i̱rädu ŋuäny
ni jɛn ɛlɔ̱ŋ
kä wal diaal!
11
Kä lim lɛpdu ce̱tnikɛ
tuaar lö kawdä,
ce̱t lɛpdu nikɛ cak kɛnɛ
tuaar kä ɣä.
Kä bi̱i̱du ŋuänyɛ agɔaa ce̱tdɛ
nikɛ ŋuäny wa̱l
Lɛ-ba-nɔn.
12
Kä kawdä ɛ kak wal mi ca tɛ̱̈ɛ̱̈,
ɛ wa̱t pi̱i̱ni mi ca kum.
13
Kä cuŋ pua̱a̱nydɛ ce̱tkɛ
nikɛ jiath nöör,
mi kuiir dɛy ti gɔw.
Kɛ ɣena kɛnɛ wäl mi di̱t kökdɛ,
14
kɛ neet kɛnɛ gɔar kɛ ɣena,
kɛ jiɛn diaal tin tekɛ
ŋuäny mi gɔaa kɛ böl,
nikɛ wal diaal tin ŋuäny,
do̱ny kɛn ɛn wani.
15
Ɛ ji̱n pi̱w kakä dɛɛni wal,
pi̱ jiɛw,
ɛ ji̱n lo̱o̱l pi̱i̱ni ti bëë
kä Lɛ-ba-nɔn.
Ciek
16
Bërkɛ jiɔam kuec caam,
kä bërkɛ jiɔam kuec cuëëc!
Puɔ̱tdɛ rɛy kakä walkä,
naŋɛ ŋuänydɛ rɛy jiɔam.
A luumdä bëë rɛy kakä walkɛ,
bɛ dɛykɛ tin gɔw ben cam.
